Michel Barnier

**Michel Barnier** (født 1951) er en fransk politiker for det borgerlige parti Les Républicains. Han var statsminister i Frankrike fra 5. september 2024 til 13. desember 2024. 

## Liv og virke
### Bakgrunn
Michel Barnier er sønn av en håndverker som arbeidet med lær og tekstiler. Familien var politisk sett gaullistisk. I sin ungdom var Barnier speider og korsanger. Han gikk på gymnaset i Albertville og Lyon, og studerte ved ESCP Europe. 

Han var fra 1987 til 1992, sammen med Jean-Claude Killy, president i organisasjonskomiteen for Vinter-OL i Albertville og Savoie i 1992.
### Politisk tillhørighet
Michel Barnier  var gjennom sin politiske karriere medlem av det ene gaullistiske parti etter det andre; *[[Union des démocrates pour la République]]* (UDR), *[[Rassemblement pour la République]]* (RPR), *[[Union pour un mouvement populaire]]* (UMP), og *[[Les Républicains]]* (LR).

Han var 27 år gammel da han i 1978 ble valgt for det nygaullistiske RPR (etterfølgerpartiet etter UDR) til den franske nasjonalforsamling; han var der dens yngste av de folkevalgte. 

I 1981 var han blant de konservative politikerne, likesom Jacques Chirac og François Fillon, som stemte mot avkriminalisering av likekjønnede forhold som involverte personer mellom 15 og 18 år, som var lovlige for par av blandet kjønn. Samme år stemte han for avskaffelse av dødsstraff, etter at en rekke andre høyreekstreme representanter brøt partiinstrukser om ikke å gjøre det.

Blant de franske konservative var den  profilerte Europa-spesialisten Barnier talsmann for den europeiske tettere integrasjon. I kampanjene forut for folkeavstemningen i 1992 om Maastricht-traktaten var han blant dem som gikk inn for fransk godkjennerlse og tiltreden, og beklaget splittelsen blant nygaullistene i denne saken.

### Toppverv innen politikken
Han har vært medlem av Frankrikes regjering en rekke ganger, blant annet som  miljøvernminister i Edouard Balladurs regjering fra 1993 til 1995, europaminister i Jacques Chiracs regjering fra 1995 til 1997, utenriksminister i Jean-Pierre Raffarins regjering fra 2004 til 2005, landbruks- og fiskeriminister i Nicolas Sarkozys regjering fra 2007 til 2010, 

Han var europakommissær for regionpolitikk fra 1999 til 2004 og for det indre marked og tjenesteytelser fra 2010 til 2014. Barnier var visepresident for Det europeiske folkepartiet fra 2010 til 2015.

Fra 1. oktober 2016 ledet han EUs delegasjon i forhandlingene med Storbritannia om brexit.

### Statsminister
Han ble den 5. september 2024 utnevnt av president Emmanuel Macron til Frankrikes statsminister. Barniers utnevnelse kom nesten to og en halv måned etter valget til Frankrikes nasjonalforsamling 2024. Etter valget ble en lang rekke navn nevnt som aktuelle for statsministerposten, men forkastet; blant dem var Lucie Castets – som var foreslått av sentrum-venstre-koalisjonen, men avvist av president Emmanuel Macron som skal ha ansett at Castets ikke ville vært i stand til å styre stabilt i en slik konstellasjon –, den tidligere statsministeren Bernard Cazeneuve, embedsmannen Thierry Beaudet og presidenten for regionen Hautes-France, Xavier Bertrand.

Den 4. desember 2024 vedtok parlamentet et mistillitsforslag mot Barnier, og han leverte deretter sin avskjedssøknad til presidenten. Hans regjering fortsatte som et forretningsministerium inntil ny statsminister, François Bayrou, var utpekt 13. desember 2024. 

### Privatliv
Michel Barniers er gift med en advokat; ekteparet har tre barn.

## Verker
* *Le défi écologique. Chacun pour tous.* Hachette, Paris 1991. ISBN 2-01-018217-0

## Referanser


## Eksterne lenker
* 
* 
*